Azerbeidjan | Lande en volke
LEES IN Afrikaans Albanees Amharies Arabies Azerbeidjans Azerbeidjans (Cyrillies) Bulgaars Cebuano Chichewa Chitonga Deens Duits Engels Esties Ewe Fins Frans Georgies Grieks Hiligaynon Hongaars Iloko Indonesies Italiaans Japannees Kantonnese Chinees (Tradisioneel) Kantonnese Chinees (Vereenvoudig) Kinyarwanda Kirgisies Koreaans Kroaties Litaus Malgassies Mandarynse Chinees (Tradisioneel) Mandarynse Chinees (Vereenvoudig) Mianmees Nederlands Noors Oekraïens Pandjabi Pools Portugees (Brasilië) Roemeens Russies Sepedi Serwies (Cyrillies) Serwies (Romeins) Silozi Singalees Slowaaks Sloweens Spaans Suid-Sotho (Lesotho) Swahili Sweeds Tagalog Thai Tigrinya Tsjeggies Tsonga Tswana Turks Twi Xhosa Zulu
’n Besoek aan Azerbeidjan
AZERBEIDJAN is die grootste van die drie lande van Suid-Kaukasus. Ongeveer duisend jaar gelede het Turkiese stamme hulle in groot getalle in hierdie gebied begin vestig. Hierdie nedersetters het van die plaaslike tradisies aangeneem, en die plaaslike mense het aspekte van die nedersetters se kultuur aangeneem. Dit is dus nie verbasend dat die taal Azerbeidjans nou verwant is aan Turks en Turkmeens nie.
Azerbeidjanners staan bekend as opgewekte en hartlike mense. Familiebande is sterk, en familielede maak gedurende moeilike tye op mekaar staat.
Azerbeidjanners hou baie van musiek en gedigte. In een soort musiek wat moegam genoem word, dra ’n sanger klassieke Azerbeidjanse gedigte met begeleiding van volksinstrumente voor. ’n Moegam-sanger moet ’n deeglike kennis hê van tradisionele moegam-gedigte en -liedere en moet ook die kuns verstaan om sonder voorbereiding op te tree.
Tee is ’n belangrike deel van Azerbeidjanse kultuur
Tee is ’n belangrike deel van Azerbeidjanse kultuur. Die drankie word in peervormige glasies bedien met ’n suikerklontjie en dalk pistachioneute, amandels en rosyntjies. Teehuise kan selfs in die kleinste dorpies gevind word.
Die Kaspiese See, oos van die land, is ’n habitat van die steurvis. Die beloega-steurvis kan meer as 100 jaar oud word. Een van die grootstes wat nog gevang is, was 8,5 meter lank en het 1 297 kilogram geweeg! Steurvisse is gesog weens hulle eiers—hulle kuit—die beroemde en duur swart kaviaar.
Azerbeidjanners is godsdienstige mense wat daarvan hou om van God te praat. Die grootste deel van die bevolking is Moslems. Daar is ook ander godsdiensgroepe in die land, insluitende meer as ’n duisend Getuies van Jehovah—van wie baie gebore Azerbeidjanners is.
Tradisionele Azerbeidjanse musikante
Jehovah se Getuies studeer die Bybel met miljoene mense regoor die wêreld met behulp van die boek Wat leer die Bybel werklik? Dit is beskikbaar in meer as 250 tale, wat Azerbeidjans insluit.
Bevolking: 9 000 000
Amptelike taal: Azerbeidjans
Vernaamste uitvoerproduk: Petroleum